ΓΡΑΠΤΗ ΕΡΩΤΗΣΗ E-2309/00

υποβολή: Ari Vatanen (PPE-DE) προς την Επιτροπή

(11 Ιουλίου 2000)

Θέμα: Ο συντονισμός των προγραμμάτων Interreg και Tacis CΒC στα σύνορα ΕΕ-Ρωσίας

Στα σύνορα μεταξύ της Ευρωπαϊκής Ένωσης και της Ρωσίας σημειώνεται η μεγαλύτερη σε παγκόσμια κλίμακα διαφορά βιοτικού επιπέδου, πράγμα που ο Επίτροπος Barnier είχε την ευκαιρία να το διαπιστώσει ο ίδιος στις 29-30 Ιουνίου. Υπάρχουν προβλήματα όσον αφορά τη λήψη αποφάσεων στα προγράμματα Tacis

CBC και Interreg, τα οποία δυσχεραίνουν τη διασυνοριακή συνεργασία ΕΕ-Ρωσίας. Για να βελτιωθεί η ποιότητα συνεργασίας σε παραμεθόριες περιοχές καθώς και ο συντονισμός μεταξύ του Tacis και του Interreg, σκόπιμο θα ήταν η διαχείριση των προγραμμάτων Tacis CBC όπως και του Interreg να μεταφερθούν σε επίπεδο περιφέρειας, π.χ. στην Ευρωπεριφέρεια. Το ελάχιστο που μπορεί να γίνει είναι να ζητείται για τα προτεινόμενα προγράμματα Tacis CBC η γνώμη της Ευρωπεριφέρειας ή της ενδιαφερόμενης περιφέρειας, εάν πρόκειται η λήψη των αποφάσεων να εξακολουθήσει να πραγματοποιείται στις Βρυξέλλες.

1. Πώς προώθησε η Επιτροπή το συντονισμό μεταξύ των προγραμμάτων Tacis CBC και Interreg σε συνεργασία με τον Επίτροπο Εξωτερικών Υποθέσεων Chris Patten, προκειμένου να καταστεί αποτελεσματικότερη η διασυνοριακή συνεργασία μεταξύ της ΕΕ και της Ρωσίας;

2. Ποια είναι η θέση της Επιτροπής ως προς την πρόταση της Ευρωπεριφέρειας Καρελίας για τη θέσπιση πιλοτικού προγράμματος στο πλαίσιο του οποίου η διαχειριστική επιτροπή της Ευρωπεριφέρειας θα λαμβάνει αποφάσεις για σχέδια έργων επί τη βάσει των προγραμμάτων σε επίπεδο περιφέρειας τόσο για το πρόγραμμα Interreg όσο και για το Tacis CBC;

Απάντηση του κ. Barnier εξ ονόματος της Επιτροπής

(28 Σεπτεμβρίου 2000)

Η Επιτροπή έχει αναλάβει τη δέσμευση να βελτιώσει το συντονισμό μεταξύ της κοινοτικής πρωτοβουλίας Interreg και του προγράμματος TACIS CBC. Παρά τις προφανείς διαφορές πουφίστανται μεταξύ της αποκεντρωμένης, περιφερειακής προσέγγισης της Interreg και του κεντρικού συστήματος εξωτερικών ενισχύσεων για τηνλοποίηση του προγράμματος TACIS CBC,πάρχουν σημαντικά περιθώρια για περαιτέρω συντονισμό.

Σε επίπεδο προγράμματος, η στενή συνεργασία θα εξακολουθήσει κατά την προετοιμασία των δύο ειδών προγραμμάτων, επιτρέποντας κατά τον τρόπο αυτό την εναρμόνιση των ενεργειών που πρόκειται να ενισχυθούν εκατέρωθεν των συνόρων, κατά την περίοδο προγραμματισμού.

Σε επίπεδο έργων, θα ζητηθεί η γνώμη των αρμόδιων οργανισμών και αρχών, συμπεριλαμβανομένων των αρχών της Φινλανδίας, σχετικά με τις προτάσεις έργων, με σκοπό να αποφευχθεί ο κίνδυνος διπλής χρηματοδότησης και να εντοπισθούν οι δυνατότητες συμπληρωματικότητας. Παράλληλα, θα ενθαρρυνθεί η εφαρμογή μιας ευρύτερης διαδικασίας δημοσιότητας, έτσι ώστε να είναι βέβαιο ότι οι διάφορες διαδικασίες θα γίνουν κατανοητές εκατέρωθεν των συνόρων. Επιπλέον, τα έργα που ενισχύονται μέσω ενός εκ των προγραμμάτων, θα έχουν ιδιαίτερη προτεραιότητα κατά τη διαδικασία επιλογής στο πλαίσιο του άλλου προγράμματος.

Όσον αφορά την πρόταση της ευρωπεριφέρειας Karelia, για τη θέσπιση πρότυπου πειραματικού προγράμματος με σκοπό την από κοινού λήψη αποφάσεων σχετικά με την πρωτοβουλία Interreg και το πρόγραμμα TACIS CBC,πάρχουν ενδείξεις ότι θα ήταν πρόωρη ηποβολή της εν λόγω πρότασης, λόγω του χαρακτήρα που έχει σήμερα η χρηματοδότηση του προγράμματος TACIS CBC. Εντούτοις, η Επιτροπή θα εξακολουθήσει να παρακολουθεί στενά τηνλοποίηση της πρωτοβουλίας Interreg και του προγράμματος TACIS CBC, με σκοπό να στραφεί, εφόσον καταστεί δυνατόν, προς την κατεύθυνση ενός αποκεντρωμένου συστήματοςλοποίησης.